31986R2187
L 190/51
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2187/86 НА КОМИСИЯТА
от 11 юли 1986 година
за изменение за седми път на Регламент (ЕИО) № 1842/81 във връзка с някои дати за отпускане на коригирани възстановявания по отношение на зърнените култури, изнасяни под формата на някои спиртни напитки
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2727/75 на Съвета от 29 октомври 1975 г. относно общата организация на пазара на зърнени култури (1), последно изменен с Регламент (ЕИО) № 1579/86 (2), и по-специално член 16, параграф 6 от него,
като взе предвид Регламент (ЕИО) № 1188/81 на Съвета от 28 април 1981 г. за определяне на общи правила за отпускане на коригирани възстановявания по отношение на зърнените култури, изнасяни под формата на някои спиртни напитки и за критериите за определяне на сумата на тези възстановявания, както и за изменение на Регламент (ЕИО) № 3035/80 по отношение на някои продукти, които не са включени в приложение II към Договора (3), и по-специално член 12 от него,
като има предвид, че Регламент (ЕИО) № 1842/81 на Комисията (4), последно изменен с Регламент (ЕИО) № 1981/83 (5), установява подробни правила за отпускане на коригирани възстановявания по отношение на зърнените култури, изнасяни под формата на някои спиртни напитки;
като има предвид, че след промяната в датите на пазарните години в сектора на зърнените култури съгласно Регламент (ЕИО) № 1579/86, датите за определянето и за периода на приложимост на коефициентите, както и някои дати за уведомяване от страна на държавите-членки следва да се коригират;
като има предвид, че мерките, предвидени в настоящия регламент, са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 1842/81 се изменя, както следва:
1.
Член 9 се заменя със следното:
„Член 9
Коефициентът, посочен в член 3, параграф 1 на Регламент (ЕИО) № 1188/81, се определя преди 1 юли всяка година.
Той се прилага от тази дата до 30 юни следващата година.
Коефициентът се определя в съответствие с информацията, предоставена от държавите-членки за периода от 1 януари до 31 декември на годината, която предхожда тази на определянето на коефициента.“
2.
В член 16, параграф 2 датата „16 юли“ се заменя с „16 юни“.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 юли 1986 година.